**Latvijas Bankas noteikumu projekta "Kredītiestāžu, ieguldījumu brokeru sabiedrību, ieguldījumu pārvaldes sabiedrību un privāto pensiju fondu gada pārskatu un konsolidēto gada pārskatu noteikumi" anotācija**

|  |  |
| --- | --- |
| **Nosaukums** | Kredītiestāžu, ieguldījumu brokeru sabiedrību, ieguldījumu pārvaldes sabiedrību un privāto pensiju fondu gada pārskatu un konsolidēto gada pārskatu noteikumi |
| **Dokumenta veids** | Latvijas Bankas noteikumi |
| **Izdošanas pamatojums** | Kredītiestāžu likuma 50. panta trešā daļa un 76. pants, Ieguldījumu brokeru sabiedrību likuma 41. panta 1.1 un otrā daļa, Ieguldījumu pārvaldes sabiedrību likuma 75.1 panta trešā daļa un Privāto pensiju fondu likuma 36. panta 1.1 daļa |
| **Mērķis un būtība** | Saskaņā ar Latvijas Bankas likuma pārejas noteikumu 3. punktu Latvijas Bankas un Finanšu un kapitāla tirgus komisijas līdz šā likuma spēkā stāšanās dienai izdotie ārējie normatīvie akti, vadlīnijas un ieteikumi piemērojami līdz dienai, kad stājas spēkā attiecīgie Latvijas Bankas ārējie normatīvie akti, vadlīnijas vai ieteikumi, bet ne ilgāk kā līdz 2024. gada 31. decembrim.  Ņemot vērā minēto, Latvijas Banka ir izstrādājusi noteikumu projektu "Kredītiestāžu, ieguldījumu brokeru sabiedrību, ieguldījumu pārvaldes sabiedrību un privāto pensiju fondu gada pārskatu un konsolidēto gada pārskatu noteikumi" (turpmāk – noteikumu projekts), kas aizstās pašlaik spēkā esošos Finanšu un kapitāla tirgus komisijas 2020. gada 4. augusta normatīvos noteikumus Nr. 113 "Kredītiestāžu, ieguldījumu brokeru sabiedrību un ieguldījumu pārvaldes sabiedrību gada pārskata un konsolidētā gada pārskata sagatavošanas normatīvie noteikumi" (turpmāk – Noteikumi Nr. 113) un Finanšu un kapitāla tirgus komisijas 2020. gada 31. marta normatīvos noteikumus Nr. 35 "Privāto pensiju fondu gada pārskata sagatavošanas normatīvie noteikumi" (turpmāk – Noteikumi Nr. 35) attiecībā uz privāto pensiju fondu gada pārskata sagatavošanu.  Noteikumu projekts nodrošina vienotu kārtību, kādā attiecīgie tirgus dalībnieki sagatavo gada pārskatu un konsolidēto gada pārskatu, kurš jāiesniedz Valsts ieņēmumu dienestam un jāpublisko tirgus dalībnieka tīmekļvietnē, tādējādi nodrošinot publisku pieejamību.  Ieguldījumu brokeru sabiedrību, ieguldījumu pārvaldes sabiedrību un privāto pensiju fondu attiecīgajos nozares likumos ir noteikts pienākums sagatavot gada pārskatu un konsolidēto gada pārskatu saskaņā ar Komisijas 2023. gada 13. septembra regulu (ES) Nr. 2023/1803, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes regulu (EK) Nr. 1606/2002 (turpmāk – Starptautiskie grāmatvedības standarti).  Tomēr ne visas prasības gada pārskata un konsolidētā gada pārskata sagatavošanai izriet no Starptautiskajiem grāmatvedības standartiem.  Noteikumu projekts nodrošina arī Padomes 1986. gada 8. decembra direktīvas 86/635/EEK par banku un citu finanšu iestāžu gada pārskatiem un konsolidētajiem gada pārskatiem (turpmāk – Direktīva 86/635) un Eiropas Parlamenta un Padomes 2013. gada 26. jūnija direktīvas [2013/34/ES](http://eur-lex.europa.eu/eli/dir/2013/34/oj/?locale=LV) par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītiem ziņojumiem, ar ko groza Eiropas Parlamenta un Padomes direktīvu [2006/43/EK](http://eur-lex.europa.eu/eli/dir/2006/43/oj/?locale=LV) un atceļ Padomes direktīvas [78/660/EEK](http://eur-lex.europa.eu/eli/dir/1978/660/oj/?locale=LV) un [83/349/EEK](http://eur-lex.europa.eu/eli/dir/1983/349/oj/?locale=LV) (turpmāk - Direktīva 2013/34) prasību pārņemšanu tajās jomās, kurās Starptautiskie grāmatvedības standarti nenosaka prasības (vadības ziņojuma saturs) vai nenosaka tik detalizētas prasības (informācijas atklāšana finanšu pārskatu pielikumā). Pārņemot Direktīvas 86/635 prasības, noteikumu projekts precizē finanšu pārskatu pielikumā uzrādāmos aktīvu, saistību un ārpusbilances posteņu atmaksas, izpildes vai dzēšanas termiņus, tos samazinot (noteikumu projekta 38. un 39. punkts). Savukārt, pārņemot Direktīvas 2013/34 prasības, noteikumu projekts precizē, ka priekšlikums par peļņas sadali un dividenžu lielumu jāatklāj finanšu pārskatu pielikumā (noteikumu projekta 34.5. apakšpunkts), ne vadības ziņojumā.  Noteikumu projekts nodrošina arī atsevišķu prasību pārņemšanu no Eiropas Parlamenta un Padomes 2013. gada 26. jūnija direktīvas [2013/36/ES](http://eur-lex.europa.eu/eli/dir/2013/36/oj/?locale=LV) par piekļuvi kredītiestāžu darbībai un kredītiestāžu prudenciālo uzraudzību, ar ko groza direktīvu [2002/87/EK](http://eur-lex.europa.eu/eli/dir/2002/87/oj/?locale=LV) un atceļ direktīvas [2006/48/EK](http://eur-lex.europa.eu/eli/dir/2006/48/oj/?locale=LV) un [2006/49/EK](http://eur-lex.europa.eu/eli/dir/2006/49/oj/?locale=LV), Eiropas Parlamenta un Padomes 2014. gada 23. jūlija direktīvas [2014/91/ES](http://eur-lex.europa.eu/eli/dir/2014/91/oj/?locale=LV), ar ko groza direktīvu [2009/65/EK](http://eur-lex.europa.eu/eli/dir/2009/65/oj/?locale=LV) par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) attiecībā uz depozitārija funkcijām, atlīdzības politikas nostādnēm un sankcijām un Eiropas Parlamenta un Padomes 2019. gada 27. novembra direktīvas 2019/2034 par ieguldījumu brokeru sabiedrību prudenciālo uzraudzību un ar ko groza direktīvas 2022/87/EK, 2009/65/EK, 2011/61/ES, 2013/36/ES, 2014/59/ES un 2014/65/ES attiecībā uz kredītiestāžu, ieguldījumu brokeru sabiedrību un ieguldījumu pārvaldes sabiedrību pienākumu atklāt noteikta satura informāciju finanšu pārskatu pielikumā.  Eiropas Savienības prasību pārņemšanas tabula iekļauta anotācijas pielikumā.  Likumprojekts "Grozījumi Privāto pensiju fondu likumā"  (634/Lp14) paredz Latvijas Bankai uzdevumu izdot gada pārskata noteikumus privātajam pensiju fondam un pensiju plānam. Ņemot vērā, ka prasības privātajam pensiju fondam sagatavot gada pārskatu pēc būtības neatšķiras no prasībām kredītiestādēm, ieguldījumu brokeru sabiedrībām un ieguldījumu pārvaldes sabiedrībām sagatavot gada pārskatu un konsolidēto gada pārskatu, noteikumu projekts izstrādāts, apvienojot Noteikumu Nr. 113 prasības un Noteikumu Nr. 35 prasības attiecībā uz pensiju fonda gada pārskatu.  Likumprojekts "Grozījumi Ieguldījumu brokeru sabiedrību likumā" (632/Lp14) paredz grozījumus 41. pantā, pārceļot no panta pirmās daļas uz panta 1.1 daļu deleģējumu Latvijas Bankai izdot noteikumus par ieguldījumu brokeru sabiedrību gada pārskata sagatavošanu.  Ilgtspējas informācijas atklāšanas likumprojekts (625/Lp14) paredz noteikt vienotas prasības visām lielām sabiedrībām, kas ir sabiedriskas nozīmes struktūras, kuras darbinieku skaits ir lielāks par 500, visām lielām sabiedrībām un maziem un vidējiem uzņēmumiem, kuru pārvedami vērtspapīri ir iekļauti regulētā tirgū, pienākumu vadības ziņojumā iekļaut skaidri identificējamu ilgtspējas ziņojumu. Ņemot vērā minēto, no Noteikumiem Nr. 113 ir izslēgtas prasības par nefinanšu ziņojuma sagatavošanu un iekļauta prasība vadības ziņojumā sniegt Ilgtspējas informācijas atklāšanas likumprojektā noteikto informāciju.  Noteikumu projekts precizē neto apgrozījuma noteikšanai izmantojamo pelņas vai zaudējumu aprēķina posteņu uzskaitījumu. Lai gan finanšu nozares iestādes peļņas vai zaudējumu aprēķinā neuzrāda šādu posteni, tirgus dalībniekiem nepieciešams nodrošināt vienotu izpratni par neto apgrozījuma aprēķinā iekļaujamiem posteņiem, pamatojoties uz tiem saistošo finanšu pārskatu. Neto apgrozījuma apmēra noteikšana tirgus dalībniekiem ir nepieciešama, piemēram, lai identificētu, vai uz tiem attiecas Ilgtspējas informācijas atklāšanas likumprojekta prasības, kas saistošas lielām sabiedrībām atbilstoši Gada pārskatu un konsolidēto gada pārskatu likuma 5. pantā minētajām sabiedrību kritēriju robežvērtībām. Neto apgrozījuma noteikšanai kredītiestādēm un citām finanšu iestādēm izmantots Padomes 2004. gada 20. janvāra regulas (EK) Nr. 139/2004 par kontroli pār uzņēmumu koncentrāciju 5. panta 3. punkta a) apakšpunktā minētais.  Bez izmaiņām, kas saistītas ar Ilgtspējas informācijas atklāšanas likumprojektu (625/Lp14), likumprojektu "Grozījumi Privāto pensiju fondu likumā" (634/Lp14) un likumprojektu "Grozījumi Ieguldījumu brokeru sabiedrību likumā" (632/Lp14), noteikumu projekts salīdzinājumā ar Noteikumiem Nr. 136 un Noteikumiem Nr. 35 nesatur būtiskas izmaiņas attiecībā uz privāto pensiju fondu gada pārskata sagatavošanu. Tomēr, ņemot vērā to, ka Starptautiskie grāmatvedības standarti nosaka detalizētas prasības finanšu pārskatu posteņu novērtēšanai, noteikumu projekts nesatur tās prasības, kuras daudz detalizētāk ir atrunātas Starptautiskajos grāmatvedības standartos, lai novērstu prasību dublēšanu.  Noteikumu projekta mērķis ir nodrošināt tirgus dalībnieku vienotu pieeju gada pārskata un konsolidētā gada pārskata sagatavošanai, un, ņemot vērā, ka gada pārskata un konsolidētā gada pārskata informācija ir publiski pieejama, nodrošināt sabiedrības informētību par finanšu tirgus dalībnieku finansiālo stāvokli un darbības rādītājiem, kas ļautu ieinteresētajām personām pieņemt individuālus lēmumus, saņemot finanšu pakalpojumus.  Noteikumu projekts pēc apstiprināšanas būs saistošs kredītiestādēm, ieguldījumu brokeru sabiedrībām un ieguldījumu pārvaldes sabiedrībām, sagatavojot gada pārskatu un konsolidēto gada pārskatu, kā arī privātajiem pensiju fondiem, sagatavojot gada pārskatu. |
| **Leģitīmais mērķis** | Noteikumu projekta leģitīmais mērķis ir citu personu tiesību aizsardzība un sabiedrības labklājības nodrošināšana.  Šo pamattiesību aizsardzību Latvijas Banka īsteno, nodrošinot finanšu tirgus uzraudzību, kam ir ļoti svarīga nozīme finanšu sistēmas un ekonomiskajā attīstībā, iespējami pilnīgākajā veidā, lai veicinātu sabiedrības uzticēšanos finanšu tirgum un Latvijas Bankai kā konkrēto finanšu tirgus dalībnieku uzraugam, kas nodrošina konkrēto finanšu tirgus dalībnieku tiesisku un sabiedrības interesēm atbilstošu darbību.  Indivīdam kā finanšu tirgus sistēmas daļai ir būtiski apzināties un saņemt to aizsardzības līmeni, kuru tam nodrošina finanšu tirgus uzraugs, un attiecīgi Latvijas Banka finanšu tirgus uzrauga lomā ir atbildīga par tādu pasākumu veikšanu, kuri aizsargā indivīda pamattiesības. Respektīvi, indivīds ir tiesīgs paļauties uz finanšu sistēmas taisnīgu uzraudzību, pretējā gadījumā indivīdam zūd uzticība finanšu sistēmai un motivācija būt par šīs sistēmas dalībnieku.  Nosakot tirgus dalībniekiem vienotas prasības gada pārskata un konsolidētā gada pārskata sagatavošanai un veicot prasību ievērošanas pārbaudes, Latvijas Banka nodrošina tai Latvijas Bankas likumā noteikto pienākumu – veicināt ieguldītāju un noguldītāju interešu aizsardzību un finanšu tirgus ilgtspējīgu attīstību un stabilitāti – izpildi.  Savukārt leģitīmais mērķis – citu personu tiesību aizsardzība – tiek sasniegts, nodrošinot sabiedrību ar tai nepieciešamo informāciju, lai tā varētu pieņemt izsvērtus lēmumus.  Noteikumu projekts ir nepieciešams, lai veicinātu tirgus dalībnieku vienotu izpratni par gada pārskata un konsolidētā gada pārskata sagatavošanu. |
| **Samērīgums** | Kredītiestādēm, ieguldījumu brokeru sabiedrībām un ieguldījumu pārvaldes sabiedrībām attiecīgajos nozares likumos ir noteikts pienākums sagatavot gada pārskatu un konsolidēto gada pārskatu un to iesniegt Valsts ieņēmumu dienestā. Savukārt privātajiem pensiju fondiem Privāto pensiju fondu likumā noteikts pienākums sagatavot gada pārskatu un iesniegt to Valsts ieņēmumu dienestā.  Līdz ar to atbilstošākais veids, kā noteikt tirgus dalībniekiem vienotas prasības gada pārskata un konsolidētā gada pārskata sagatavošanai, ir izdot tiem saistošus noteikumus. Citas alternatīvas jautājuma noregulēšanai un vienotu prasību noteikšanai nebūtu efektīvas un nesasniegtu izvirzīto mērķi, jo nenodrošinātu vienveidīgu regulējuma piemērošanu.  Izraugoties piemērotāko līdzekli leģitīmā mērķa sasniegšanai, Latvijas Banka izvērtēja, ka nebūtu atbilstoši izdot, piemēram, zemāka ranga normatīvos aktus, kuri nebūtu tirgus dalībniekam juridiski saistoši. Turklāt noteikumu projekta izstrādi pilnvarojošās normas skaidri norāda uz noteikumu izstrādi.  Respektīvi, normatīvais akts kopumā un tajā ietvertās tiesību normas atbilst samērīguma principam, jo, pirmkārt, ar noteikumu projektu tiek sasniegts leģitīmais mērķis (citu personu tiesību aizsardzība un sabiedrības labklājības nodrošināšana). Otrkārt, nav iespējams pēc būtības nodrošināt sabiedrības un Valsts ieņēmumu dienesta informētību, saņemot vienotu informāciju, ar citiem līdzekļiem, kā arī nepastāv tādi alternatīvi līdzekļi, kas sasniegtu leģitīmo mērķi tādā pašā kvalitātē. Treškārt, sabiedrības labums no normatīvā akta prasību piemērošanas ir lielāks par papildu slogu un resursu ieguldījumu, kas konkrētajam tirgus dalībniekam varētu rasties ar uzliktajiem pienākumiem. |
| **Spēkā stāšanās** | Noteikumu projekts virzāms apstiprināšanai Latvijas Bankas padomē pēc Ilgtspējas informācijas atklāšanas likumprojekta (625/Lp14), likumprojekta "Grozījumi Privāto pensiju fondu likumā" (634/Lp14) un likumprojekta "Grozījumi Ieguldījumu brokeru sabiedrību likumā" (632/Lp14) pieņemšanas Saeimā galīgajā lasījumā un vienlaikus ar Latvijas Bankas noteikumu projektu "Valsts fondēto pensiju shēmas ieguldījumu plānu un privāto pensiju fondu pensiju plānu gada pārskata noteikumi".  Noteikumi stājas spēkā nākamajā dienā pēc to publicēšanas oficiālajā izdevumā "Latvijas Vēstnesis" atbilstoši Latvijas Bankas likuma 8. panta otrajai daļai. |
| **Ietekme uz Latvijas Bankas budžetu** | Noteikumu izdošana nerada ietekmi uz Latvijas Bankas budžetu. |
| **Administratīvā sloga un izmaksu novērtējums (tirgus dalībniekiem)** | Noteikumu projektā ietverto prasību izdošana jaunā redakcijā, jo ir mainījies šādu noteikumu izdošanas tiesiskais pamats, nerada papildu administratīvo slogu tirgus dalībniekiem, uz kuriem ir attiecināmas noteikumu projekta prasības. |
| **Saistītie dokumenti** | Ar noteikumu projektu saistītie dokumenti:  1) Kredītiestāžu likums;  2) Ieguldījumu pārvaldes sabiedrību likums;  3) Ieguldījumu brokeru sabiedrību likums;  4) Privāto pensiju fondu likums;  5) Revīzijas pakalpojumu likums;  6) Gada pārskatu un konsolidēto gada pārskatu likums;  7) Ilgtspējas informācijas atklāšanas likumprojekts (625/Lp14);  8) likumprojekts "Grozījumi Ieguldījumu brokeru sabiedrību likumā" (632/Lp14);  9) likumprojekts "Grozījumi Privāto pensiju fondu likumā" (632/Lp14);  10) Noteikumi Nr. 113;  11) Noteikumi Nr. 35;  12) Finanšu un kapitāla tirgus komisijas 2022. gada 8. februāra normatīvie noteikumi Nr. 11 "Privāto pensiju fondu tehnisko rezervju aprēķināšanas normatīvie noteikumi";  13) Eiropas Parlamenta un Padomes 2013. gada 26. jūnija regula (ES) Nr. 575/2013 par prudenciālajām prasībām attiecībā uz kredītiestādēm, un ar ko groza regulu (ES) Nr. 648/2012;  14) Eiropas Parlamenta un Padomes 2019. gada 27. novembra regula (ES) 2019/2033 par prudenciālajām prasībām ieguldījumu brokeru sabiedrībām un ar ko groza regulas (ES) Nr. 1093/2010, (ES) Nr. 575/2013, (ES) Nr. 600/2014 un (ES) Nr. 806/2014;  15) Direktīva 86/635;  16) Eiropas Parlamenta un Padomes 2013. gada 26. jūnija direktīva [2013/36/ES](http://eur-lex.europa.eu/eli/dir/2013/36/oj/?locale=LV) par piekļuvi kredītiestāžu darbībai un kredītiestāžu prudenciālo uzraudzību, ar ko groza direktīvu [2002/87/EK](http://eur-lex.europa.eu/eli/dir/2002/87/oj/?locale=LV) un atceļ direktīvas [2006/48/EK](http://eur-lex.europa.eu/eli/dir/2006/48/oj/?locale=LV) un [2006/49/EK](http://eur-lex.europa.eu/eli/dir/2006/49/oj/?locale=LV);  17) Direktīva 2013/34;  18) Eiropas Parlamenta un Padomes 2014. gada 23. jūlija direktīva [2014/91/ES](http://eur-lex.europa.eu/eli/dir/2014/91/oj/?locale=LV), ar ko groza direktīvu [2009/65/EK](http://eur-lex.europa.eu/eli/dir/2009/65/oj/?locale=LV) par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) attiecībā uz depozitārija funkcijām, atlīdzības politikas nostādnēm un sankcijām;  19) Eiropas Parlamenta un Padomes 2019. gada 27. novembra direktīva (ES) 2019/2034 par ieguldījumu brokeru sabiedrību prudenciālo uzraudzību un ar ko groza direktīvas 2022/87/EK, 2009/65/EK, 2011/61/ES, 2013/36/ES, 2014/59/ES un 2014/65/ES;  20) Starptautiskie grāmatvedības standarti. |
| **Saskaņošana ar Eiropas Centrālo banku** | Noteikumu projektu nav nepieciešams saskaņot ar Eiropas Centrālo banku. |
| **Saskaņošana ar citām publiskām un privātām personām** | Noteikumu projekts 2024. gada 17. jūlijā tika publicēts Latvijas Bankas tīmekļvietnes www.bank.lv sadaļā "Sabiedrības līdzdalība", un par to bija iespējama sabiedrības līdzdalība līdz 2024. gada 31. jūlijam.  Vienlaikus par noteikumu projektu un notiekošo sabiedrības līdzdalību individuāli tika informēta Latvijas Finanšu nozares asociācija un tās kredītiestādes, kuras nav Latvijas Finanšu nozares asociācijas biedres. |
| **Saskaņošanas** **rezultāti** | Sabiedrības līdzdalības rezultātā Latvijas Finanšu nozares asociācija informēja, ka atbalsta noteikumu projekta tālāko virzību. No pārējām uzrunātajām kredītiestādēm komentāri nav saņemti. |

Pielikums

Latvijas Bankas noteikumu projekta anotācijai

**Eiropas Savienības tiesību aktu pārņemšanas/ieviešanas tabula**

**Latvijas Bankas noteikumu projekta nosaukums:** "Kredītiestāžu, ieguldījumu brokeru sabiedrību, ieguldījumu pārvaldes sabiedrību un privāto pensiju fondu gada pārskatu un konsolidēto gada pārskatu noteikumi " (turpmāk – projekts)

**Eiropas Savienības tiesību aktu nosaukumi:**

1. Padomes 1986. gada 8. decembra direktīva 86/635/EEK par banku un citu finanšu iestāžu gada pārskatiem un konsolidētajiem pārskatiem (turpmāk – Direktīva 86/635);
2. Eiropas Parlamenta un Padomes 2013. gada 26. jūnija direktīva [2013/34/ES](http://eur-lex.europa.eu/eli/dir/2013/34/oj/?locale=LV) par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītiem ziņojumiem, ar ko groza Eiropas Parlamenta un Padomes direktīvu [2006/43/EK](http://eur-lex.europa.eu/eli/dir/2006/43/oj/?locale=LV) un atceļ Padomes direktīvas [78/660/EEK](http://eur-lex.europa.eu/eli/dir/1978/660/oj/?locale=LV) un [83/349/EEK](http://eur-lex.europa.eu/eli/dir/1983/349/oj/?locale=LV) (turpmāk – Direktīva 2013/34);
3. Eiropas Parlamenta un Padomes 2013. gada 26. jūnija direktīva [2013/36/ES](http://eur-lex.europa.eu/eli/dir/2013/36/oj/?locale=LV) par piekļuvi kredītiestāžu darbībai un kredītiestāžu prudenciālo uzraudzību, ar ko groza direktīvu [2002/87/EK](http://eur-lex.europa.eu/eli/dir/2002/87/oj/?locale=LV) un atceļ direktīvas [2006/48/EK](http://eur-lex.europa.eu/eli/dir/2006/48/oj/?locale=LV) un [2006/49/EK](http://eur-lex.europa.eu/eli/dir/2006/49/oj/?locale=LV) (turpmāk – Direktīva 2013/36);
4. Eiropas Parlamenta un Padomes 2014. gada 23. jūlija direktīva [2014/91/ES](http://eur-lex.europa.eu/eli/dir/2014/91/oj/?locale=LV), ar ko groza direktīvu [2009/65/EK](http://eur-lex.europa.eu/eli/dir/2009/65/oj/?locale=LV) par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) attiecībā uz depozitārija funkcijām, atlīdzības politikas nostādnēm un sankcijām (turpmāk – Direktīva 2014/91);
5. Eiropas Parlamenta un Padomes 2019. gada 27. novembra direktīva (ES) 2019/2034 par ieguldījumu brokeru sabiedrību prudenciālo uzraudzību un ar ko groza direktīvas 2022/87/EK, 2009/65/EK, 2011/61/ES, 2013/36/ES, 2014/59/ES un 2014/65/ES (turpmāk – Direktīva 2019/2034).

|  |  |  |  |  |  |
| --- | --- | --- | --- | --- | --- |
| **Eiropas Savienības tiesību akta pants, punkts vai apakšpunkts, kurā paredzētās prasības Latvijā jāizpilda** *(Norāda pēc iespējas konkrētāku teksta vienību)* | **Projekta punkts vai apakšpunkts, kas izpilda A ailē minēto prasību**  *(Norāda pēc iespējas konkrētāku teksta vienību)* | **Vai A ailē minētā prasība ar B ailē minēto projekta punktu vai apakšpunktu tiek izpildīta pilnībā vai daļēji?**  *(Ja daļēji, norāda, kur un kā ir vai tiks nodrošināta prasības pilnīga izpilde)* | **Vai B ailē norādītais projekta punkts vai apakšpunkts paredz stingrākas prasības, nekā A ailē minētā prasība**  *(Ja paredz stingrākas prasības, norāda pamatojumu šādu stingrāku prasību nepieciešamībai)* | **Vai A ailē minētā prasība ir jāizpilda obligāti?**  *(Ja Eiropas Savienības tiesību akts paredz izvēles iespēju, norāda, vai un kādēļ šī rīcības brīvība Latvijā ir vai nav jāizmanto)* | **Vai A ailē minētais Eiropas Savienības tiesību akts paredz dalībvalsts paziņošanas pienākumu Eiropas Savienības institūcijām?**  *(Ja paredz, norāda, kas un kādā termiņā šo paziņošanas pienākumu izpildīs)* |
| A | B | C | D | E | F |
| Direktīvas 86/635 8. panta 1. punkts | Projekta 15. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 8. panta 2. punkts | Projekta 16. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 9. pants | Projekta 17. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 10. panta 1. punkts | Projekta 18. punkts | Izpilda pilnībā | Nē | Direktīvas 86/635 10. panta 1. punkts paredz, ka dalībvalstis tomēr var atļaut līdzekļus, ko kredītiestāde pārvalda savā vārdā, bet par labu trešām personām, norādīt ārpus bilances, ar nosacījumu, ka ir īpaši noteikumi, saskaņā ar kuriem šādus līdzekļus nošķir no kredītiestādes līdzekļiem, kas pieejami prasību apmierināšanai darbības izbeigšanas (vai līdzīgas procedūras) gadījumā. Minētā rīcības brīvība noteikumu projektā ir izmantota, paredzot, ka šādus aktīvus iestāde var uzrādīt finanšu pārskatu pielikumā, ja to pieprasa vai atļauj Starptautiskajos grāmatvedības standartos noteiktie aktīvu un saistību atzīšanas pārtraukšanas nosacījumi un šādi līdzekļi iestādes likvidācijas vai maksātnespējas gadījumā ir nošķirami no iestādes līdzekļiem, kas pieejami kreditoru prasību apmierināšanai. | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 11. pants | Projekta 44. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 40. panta 3. punkta a) apakšpunkts | Projekta 38. un 39. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 40. panta 3. punkta d) apakšpunkts | Projekta 41. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 40. panta 5. punkts | Projekta 60. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 41. panta 2. punkta a) apakšpunkts | Projekta 45. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 41. panta 2. punkta c) apakšpunkts | Projekta 61. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 41. panta 2. punkta d) apakšpunkts | Projekta 57. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 41. panta 2. punkta e) apakšpunkts | Projekta 52. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 41. panta 2. punkta g) apakšpunkts | Projekta 37. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 41. panta 2. punkta h) apakšpunkts | Projekta 46. un 47. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 86/635 41. panta 2. punkta f) apakšpunkts | Projekta 42. punkts | Izpilda pilnībā | Nē | Jā | Direktīvas 86/635 47. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 6. panta 1. punkts | Projekta 29. punkts | Izpilda pilnībā, izņemot g) un i) apakšpunktu, ņemot vērā, ka primāri saistoša ir regula Nr. 2023/1803 par Starptautisko grāmatvedības standartu prasību piemērošanu, t. sk. posteņu vērtēšanai noteiktajām prasībām | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 16. panta 1. punkta a) apakšpunkts | Projekta 34.2. apakšpunkts un 35. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 16. panta 1. punkta d) apakšpunkts | Projekta 53. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 16. panta 1. punkta h) apakšpunkts | Projekta 62. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 16. panta 1. punkta g) apakšpunkts | Projekta 41. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 16. panta 1. punkta e) apakšpunkts | Projekta 64. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 16. panta 1. punkta f) apakšpunkts | Projekta 57. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 17. panta 1. punkta r) apakšpunkts | Projekta 43. punkts | Izpilda pilnībā | Nē | Direktīvas 2013/34 17. panta 1. punkta r) apakšpunkts paredz izvēles iespējas atsevišķos gadījumos neatklāt informāciju par darījumiem ar saistītajām pusēm. Minētās izvēles iespējas netiek izmantotas, ņemot vērā, ka finanšu tirgus dalībniekiem darījumi ar saistītām pusēm ir būtiski un tiem ir saistošas arī prudenciālā regulējuma prasības attiecībā uz darījumiem ar saistītajām pusēm. | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 17. panta 1. punkta h) un i) apakšpunkts | Projekta 49. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 17. panta 1. punkta g) apakšpunkts | Projekta 50. punkts | Izpilda pilnībā | Nē | Direktīvas 2013/34 17. panta 1. punkta g) apakšpunkta otrā daļa paredz, ka dalībvalstis var atļaut šā apakšpunkta pirmajā daļā prasīto informāciju sniegt pārskata veidā, kuru reģistrē saskaņā ar Direktīvas 2009/101/EK 3. panta 1. un 3. punktu, šādu pārskatu reģistrēšanu atspoguļojot finanšu pārskatu piezīmēs. Minētā izvēles iespēja netiek izmantota, jo projekta 50. punkta otrais teikums atļauj atkāpties no informācijas atklāšanas finanšu pārskatu pielikumā tādai mātes sabiedrībai, kura pati vai tās mātes sabiedrība sagatavo konsolidēto gada pārskatu un savu konsolidēto finanšu pārskatu pielikumā atklāj informāciju par attiecīgajām meitas sabiedrībām un asociētajām sabiedrībām.  Direktīvas 2013/34 17. panta 1. punkta g) apakšpunkta otrā daļa vienlaikus paredz, ka dalībvalstis var arī atļaut nenorādīt šādu informāciju, ja tās būtība ir tāda, ka tās atklāšana varētu radīt nopietnu kaitējumu ikvienam uzņēmumam, uz kuru tā attiecas; katru šādas informācijas nesniegšanas gadījumu norāda finanšu pārskatu piezīmēs. Minētā izvēles iespēja tiek izmantota projekta 50. punktā, paredzot, ka izņēmuma gadījumā var nenorādīt informāciju, kuras atklāšana varētu nopietni kaitēt attiecīgās sabiedrības interesēm, vienlaikus finanšu pārskatu pielikumā norādot, ka šāda informācija netiek sniegta minētā iemesla dēļ.  Vienlaikus minētā Direktīvas 2013/34 norma paredz, ka dalībvalstis var padarīt šāda izņēmuma izmantošanas iespēju atkarīgu no iepriekšējas administratīvas vai tiesas atļaujas. Minētā izvēles iespēja projektā netiek izmantota, jo tā radītu papildu administratīvo slogu gan attiecīgiem finanšu tirgus dalībniekiem, gan Latvijas Bankai un tiesu sistēmai. Turklāt līdzīgā situācijā Gada pārskatu un konsolidēto gada pārskatu likuma 53. panta trešajā daļā netiek paredzēta iepriekšējas atļaujas nepieciešamība. | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 17. panta 1. punkta l) un m) apakšpunkts | Projekta 51. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 17. panta 1. punkta o) apakšpunkts | Projekta 34.5. apakšpunkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 17. panta 1. punkta p) apakšpunkts | Projekta 53. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 17. panta 1. punkta e) apakšpunkts | Projekta 56. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 17. panta 1. punkta f) apakšpunkts | Projekta 59. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 17. panta 1. punkta q) apakšpunkts | Projekta 70. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 18. panta 1. punkta a) apakšpunkts | Projekta 65. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 18. panta 1. punkta b) apakšpunkts | Projekta 63. punkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 19. panta 1. punkta pirmā, otrā un trešā daļa | Projekta 8.3. apakšpunkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 19. panta 2. punkta a) apakšpunkts | Projekta 8.4. apakšpunkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 19. panta 2. punkta b) apakšpunkts | Projekta 8.5. apakšpunkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 19. panta 2. punkta c) apakšpunkts | Projekta 8.6. apakšpunkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 19. panta 2. punkta d) apakšpunkts | Projekta 8.7. apakšpunkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/34 19. panta 2. punkta e) apakšpunkts | Projekta 8.8. apakšpunkts | Izpilda pilnībā | Nē | Jā | Direktīvas 2013/34 53. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2013/36 89. panta 1. punkts | Projekta 68. punkts | Izpilda pilnībā | Nē | Jā | Direktīvas 2013/36 162. panta 1. punkts paredz, ka dalībvalstis paziņo Eiropas Komisijai un Eiropas Banku iestādei par šīs direktīvas prasību pārņemšanu.  Minēto paziņošanas pienākumu pēc projekta apstiprināšanas Latvijas Bankas padomē izpildīs Finanšu ministrija, sniedzot paziņojumu Eiropas Komisijai, un Latvijas Banka, sniedzot paziņojumu Eiropas Banku iestādei. |
| Direktīvas 2013/36 90. pants | Projekta 67. punkts | Izpilda pilnībā | Nē | Jā | Direktīvas 2013/36 162. panta 1. punkts paredz, ka dalībvalstis paziņo Eiropas Komisijai un Eiropas Banku iestādei par šīs direktīvas prasību pārņemšanu.  Minēto paziņošanas pienākumu pēc projekta apstiprināšanas Latvijas Bankas padomē izpildīs Finanšu ministrija, sniedzot paziņojumu Eiropas Komisijai, un Latvijas Banka, sniedzot paziņojumu Eiropas Banku iestādei. |
| Direktīvas 2014/91 1. panta 13. punkta b) apakšpunkts | Projekta 69. punkts | Izpilda pilnībā | Nē | Jā | Direktīvas 2014/91 2. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |
| Direktīvas 2019/2034 27. panta 1. punkts | Projekta 68. punkts | Izpilda pilnībā | Nē | Jā | Direktīvas 2019/2034 67. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē. |